
R E F E R A T
privind aprobarea contractului de asociere dintre Municipiul Timişoara şi Asociaţia Documentor Timişoara în vederea organizării Sesiunii de Training Deschis 
„Discovery Campus Masterschool”,  în perioada 10.09.2007-16.09.2007 
Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007-016413/ 18.07.2007 prin care Asociaţia Documentor solicită organizarea Sesiunii de Training Deschis „Discovery Campus Masterschool”, în perioada 10-16.09.2007, propunem aprobarea contractului de asociere dintre Municipiul Timişoara şi Asociaţia Documentor Timişoara pentru organizarea acestui eveniment.
Discovery Campus Masterschool este un proiect de dezvoltare a filmelor documentare pentru o audienţă internaţională şi oferă profesionştilor şi cineaştilor în devenire cu un talent deosebit, o oportunitate unică de a-şi găsi drumul pe piaţa internaţională. Sub egida Discovery Campus, care lansează o sesiune de aplicaţie o dată pe an, până la 15 autori europeni şi regizori îşi dezvoltă proiectele în fiecare an. Pe durata acestui proiect de zece luni, participanţii îşi creează o viziune detaliată şi clară asupra dezvoltării, producţiei şi distribuţiei de programe de documentar pe piaţa internaţională. 
Prin anvergura de care se bucură evenimentul, oraşul nostru va fi in atenţia presei naţionale şi internaţionale devenind astfel o excelentă oportunitate de promovare a imaginii Timişoarei.
Prin urmare, propunem alocarea sumei de  30.000 lei  de la bugetul local, din Subcap.67.02.05.50 "Alte actiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

	Violeta Mihalache

Director
	
	Alina Pintilie 

Şef birou

	
	
	

	Smaranda Haracicu
Director economic
	
	Mirela Lasuschevici

Avizat Juridic



	
	
	

	 
	
	


Red. A.:P.

2.ex.


